OPIS PREDMETA NABAVE

Usluga uključuje preuzimanje (utovar), vaganje i prijevoz otpada (glomazni otpad, drvo, biorazgradivi otpad, gume, metali, tvrda plastika, hladnjaci, perilice, peći, bojleri, radijatori i nape). Predmet nabave je prijevoz otpada iz reciklažnih dvorišta u Županijski centar za gospodarenje otpadom Marišćina i Metis d.d., odnosno usluga preuzimanja (utovara), vaganja i prijevoza otpada, koja uključuje sljedeće vrste otpada: glomazni otpad, drvo, biorazgradivi otpad, gume, metali, tvrda plastika te kućanski uređaji (hladnjaci, perilice, peći, bojleri, radijatori i nape).

Odgovornost posjednika otpada (Naručitelja) prestaje u trenutku preuzimanja otpada od strane Ponuditelja.

Naručitelj ne odgovara za eventualne propuste gospodarskog subjekta – pružatelja usluge, niti za štetu učinjenu trećim osobama.
Dokaz o izvršenju usluge čine:
- preslika pratećeg lista ovjerena od strane Naručitelja i prijevoznika,
- originalni dokumenti o vaganju izdani od strane ovlaštenog gospodarskog subjekta.
MJESTO IZVRŠENJA
Glavno mjesto izvršenja:
· Reciklažno dvorište Pehlin, Pehlin bb, 51000 Rijeka
· Reciklažno dvorište Mihačeva draga, Mihačeva draga 37, 51000 Rijeka
· Reciklažno dvorište Jože Vlahovića, Jože Vlahovića 5, 51000 Rijeka
· Reciklažno dvorište Klana, Klana 21/17, 51217 Klana
· Reciklažno dvorište Viškovo, Marinići 145 C, 51216 Viškovo 
· Reciklažno dvorište Urinj,Urinj 50A, 51221 Kostrena
· Reciklažno dvorište Podhum, Podhum 380, 51218 Dražice
· Reciklažno dvorište Kastav, Žegoti 50, 51215 Kastav
Otpad se treba sa navedene lokacije odvesti i zbrinuti u slijedeće firme:
1. EKOPLUS d.o.o. - ŽCGO MARIŠĆINA, na lokaciji Pogled 2/4, Marčelji
2. METIS d.d. na lokaciji Kukuljanovo 414, 51223 Kukuljanovo

TRAJANJE UGOVORA
Trajanje ugovora je 12 mjeseci.
Početak ugovora je od obostranog potpisa.
Usluga će se izvršavati sukcesivno tijekom ugovorenog razdoblja, ovisno o potrebama Naručitelja. Rok pružanja pojedine usluge ne može biti duži od 24 sata od zaprimanja pojedine narudžbe. Narudžba se dostavlja na dokaziv način (preporučenom poštom, e-mailom uz potvrdu i drugi ugovoreni način).


Ponuditelj je obvezan osigurati:
• minimalni dnevni kapacitet preuzimanja od 500 m³ (ili 50 tona),
• rad od ponedjeljka do petka od 08:00 do 17:00 sati,
• rad subotom od 08:00 do 12:00 sati

Uz svaku pošiljku otpada mora biti priložena propisana dokumentacija. Naručitelj se obvezuje prilikom svake predaje otpada predati uredno ispunjen i ovjeren Prateći list za otpad (obrazac PL-O), u skladu sa Zakonom o gospodarenju otpadom i važećim podzakonskim propisima.
